hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu pt hu de en hu hu hu hu hu hu hu hu en es en hu en de hu en hu en hu hu hu en hu hu hu hu en hu hu de hu ru hu da hu ru hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Mit tegyünk az elrontott írásokkal? – Regénytár
Létező és nem létező irodalom
Mindenkivel előfordul legalább egyszer az életben, hogy elront egy írást. Különösen a mozdonyvezetőkre érvényes ez, mert az írók – saját, szavahihető bevallásuk szerint – soha nem rontanak el semmit. Foglalkozzunk hát a mozdonyvezetőkkel!
Közismert, hogy a mozdonyvezetők a novellaírás virtuózai. Hogy miért, az rejtély. Egyesek szerint a vonat önmagában is irodalmi lehetőség, a mozdony pedig ennek a kvintesszenciája. Ebből a nézőpontból már semmi meglepő nincs abban, hogy a mozdonyvezetők munka után rendszerint nekiülnek a konyhában novellát írni, és mert ilyenkor emelkedett hangulatban vannak, áthívják a szomszédot vagy a sógort – ha a közelben lakik –, hogy nézze meg a terméket, és mondjon róla véleményt. A szomszéd maga is író, ezért a szakmájából fakadó ősi irigység birtokában nem megy át. Inkább bezárkózik, és duzzog, hogy már a gőzpöfögészeti tovalöködöncösök is novellát írnak. Ő hetek óta szenved egy témával, de az, mint az angolna, folyton kicsúszik a kezei közül. Ennyit a szomszédról, pukkadjon meg ott, ahol van.
A sógor bezzeg jön, akár a nemzetközi gyors, de nem a novella, hanem a kisüsti miatt. A komája mozdonyvezetőként ugyanis könnyebben hozzájut ehhez-ahhoz. Ez is egy novellatéma, sőt, a hősünk nem is ír mást, mint hogy hol, mikor és mennyiért jutott hozzá ehhez-ahhoz. Máshol ezt nyilvántartásnak nevezik, de mi tudjuk, hogy a jól megszerkesztett, nyelvi leleménnyel gazdagon áthatott nyilvántartás is csak novella.
A sógor tehát berobog, és helyet foglal a konyhában, a mozdonyvezető pedig tölt neki, és mert a felesége elhagyta, nincs, aki zavarja őket. Békésen iszogatnak, és társalognak az irodalomról. Aztán a sógor megjegyzi, hogy az írásban van egy apró hiba. Az, hogy egy almásládányi póréhagyma megér egy rekesz barnasört, erős túlzás. A mozdonyvezető úgy tesz mintha lazán venné ezt a beszólást, de nyomot hagy benne. A sokadik kupica után tudatosul is benne az, amit kezdettől sejtett: a sógor őt dilettantizmussal vádolta meg! A póréhagyma valóban nem ér fel a barnasörhöz, és főként nem a külföldi, zárjegy nélküli cigarettához – amelyről szintén említést tesz a novellában –, de akkor is a fene vigye el! És hogy a sértés még nagyobb legyen, az erősen illuminált sógor játékosan meg is fenyegeti őt a hüvelykujjával: hazudsz koma, valld be hogy hazudsz!
A mozdonyvezető ekkor fölkapja a sámlit és úgy vágja vele hókon a sógort, hogy az menten szörnyethal. Aztán, amikor lecsillapszik, még egyszer elolvassa a novellát. Most már ő is látja, hogy tévedett: a póréhagymás rész jobban fáj, mint a sógornak az a fejbevágás, aminek következtében már nem érez semmit.
Mit csináljon? Hívja át a szomszédot, aki mégiscsak profi, és kérje meg, hogy piszkáljon bele itt-ott? Minden író nagy dohányos, és a kamrában bőven akad csempészárú, amiért kötélnek állhat ebben a honoráriumínséges időben, vagy – és ez a dilemmák dilemmája – ássa el a küszöb alá?
Az hogy végülis mit tesz, csak a küszöb szélességének és a konyha alatti talaj keménységének a függvénye. Ha szerencséje van, kényelmesen elfér alatta a sógor, a szomszéd, és az elrontott novella is. A többi már a kései utókor és az irodalomtörténet dolga.
A Nagy Hadron Ütköztető Irodalmi Részlegének vendégprofeszora, az irodalomfizika avatott szakértője, több neves irodalomkinetikai szaklap állandó szerzője. Honlapunkon jobbára miniesszékkel és szakmai jegyzetekkel jelentkezik, több kevesebb rendszerességgel. A Bűvös Boltunkban található, és némi talentum ellenében bárki számára szabadon letölthető eMagazinok stabil szerzője, egyebek mellett a Hogyan írjunk című vicces oktatósorozat létrehozója.
Hát igen, nemcsak mozdonyvezetőnek 😀
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
A bárzongora utcai rejtély
Hogyan felejtsünk el írni?
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.